2021. gada Noteikumi Nr.

Rīgā (prot. Nr. . §)

**Grozījumi Ministru kabineta 2004. gada 22. aprīļa noteikumos Nr. 380 "Vides prasības mehānisko transportlīdzekļu remontdarbnīcu izveidei un darbībai"**

Izdoti saskaņā ar likuma "[Par piesārņojumu](https://likumi.lv/ta/id/6075-par-piesarnojumu)"

[24.2 panta](https://likumi.lv/ta/id/6075-par-piesarnojumu#p24.2) otro daļu

1. Izdarīt Ministru kabineta 2004. gada 22. aprīļa noteikumos Nr. 380 "Vides prasības mehānisko transportlīdzekļu remontdarbnīcu izveidei un darbībai" (Latvijas Vēstnesis, 2004, 66. nr.) šādus grozījumus:

1.1. izteikt noteikumu nosaukumu šādā redakcijā:

"**Vides prasības mehānisko transportlīdzekļu remontdarbnīcu un automazgātavu izveidei un darbībai**";

1.2. papildināt 1. punktu aiz vārdiem "remontdarbnīcu (autoservisa uzņēmumu)" ar vārdiem "un visu veidu automazgātavu";

1.3. izteikt 2. punktu šādā redakcijā:

"2. Noteikumi attiecas uz:

2.1. visu kategoriju (L; M; N; O) mehānisko sauszemes transportlīdzekļu, mobilās lauksaimniecības tehnikas, satiksmē neizmantojamu pārvietojamu mehānismu un citu pārvietojamu agregātu remontdarbnīcām, kurās veic šādas darbības:

2.1.1. motora diagnostika, apkope un remonts;

2.1.2. barošanas sistēmu (benzīna–karburatora, iesmidzes, dīzeļa, gāzes) apkope un remonts;

2.1.3. elektroiekārtu un signalizācijas uzstādīšana, diagnostika un remonts;

2.1.4. transmisijas un elementu diagnostika, apkope un remonts;

2.1.5. balstiekārtu un stūres iekārtu diagnostika, apkope un remonts;

2.1.6. bremžu sistēmu diagnostika, apkope un remonts;

2.1.7. riepu un riteņu montāža, balansēšana un remonts;

2.1.8. virsbūves diagnostika, ģeometrijas atjaunošana un remonts;

2.1.9. virsbūves antikorozijas apstrāde;

2.1.10. sagatavošana krāsošanai un krāsošana;

2.1.11. automazgāšana un virsbūves apkope (tai skaitā transportlīdzekļa salona ķīmiskā tīrīšana);

2.2. visu veidu automazgātavām.";

1.4. izteikt 3. punkta pirmo teikumu šādā redakcijā:

"Ja mehānisko transportlīdzekļu remontdarbnīcā (autoservisa uzņēmumā) veic arī citas piesārņojošas darbības atbilstoši likuma "Par piesārņojumu" 1. pielikumam vai normatīvajiem aktiem par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošas darbības veikšanai, operatoram nepieciešams saņemt attiecīgas kategorijas atļauju.";

1.5. papildināt noteikumus ar 5.1 punktu šādā redakcijā:

"5.1 Mehānisko transportlīdzekļu remontdarbnīcās (autoservisu uzņēmumos) izmanto tādas krāsas, lakas un transportlīdzekļu galīgās apdares materiālus, kas atbilst normatīvajiem aktiem par gaistošo organisko savienojumu emisijas ierobežošanu no noteiktiem produktiem.";

1.6. papildināt 7. punktu aiz vārdiem "kā vienas stundas vidējā vērtība" ar vārdiem "vai viena transportlīdzekļa pretkorozijas apstrādes vai krāsošanas cikla ilgumā, ja tas ir īsāks par vienu stundu";

1.7. papildināt 8. punktu aiz vārdiem "kā vienas stundas vidējā vērtība" ar vārdiem "vai viena transportlīdzekļa pretkorozijas apstrādes vai krāsošanas cikla ilgumā, ja tas ir īsāks par vienu stundu";

1.8. izteikt 12. punktu šādā redakcijā:

"12. Ja mehānisko transportlīdzekļu remontdarbnīca (autoservisa uzņēmums) vai automazgātava atrodas vietā, kur attiecīgajam nekustamajam īpašumam piegulošās ielas vai ceļa robežās ir ierīkota centralizētā kanalizācijas sistēma, operatora pienākums ir ierīkot pieslēgumu centralizētajai kanalizācijas sistēmai, noslēgt līgumu ar ūdenssaimniecības pakalpojumu sniedzēju un nodrošināt notekūdeņu priekšattīrīšanu pirms to novadīšanas centralizētajā kanalizācijas sistēmā, nodrošinot tādas piesārņojošo vielu koncentrācijas, kādas līgumā noteicis ūdenssaimniecības pakalpojumu sniedzējs.";

1.9. svītrot 13. punkta otro teikumu;

1.10. papildināt noteikumus ar 13.1 punktu šādā redakcijā:

"13.1 Ja mehānisko transportlīdzekļu remontdarbnīca (autoservisa uzņēmums) vai automazgātava atrodas vietā, kur attiecīgajam nekustamajam īpašumam piegulošās ielas vai ceļa robežās nav ierīkota centralizētā kanalizācijas sistēma, radītie ražošanas notekūdeņi operatoram vispirms jāattīra ar suspendēto vielu un naftas produktu uztvērējiem, kā arī pirms to novadīšanas vidē jāattīra rūpnieciski izgatavotās notekūdeņu attīrīšanas iekārtās. Ja automazgātavās tiek izmantotas virsmas aktīvās vielas vai fosforu saturošas vielas vai maisījumi, pirms notekūdeņu novadīšanas vidē tie jāattīra tādās rūpnieciski izgatavotās notekūdeņu attīrīšanas iekārtās, kas nodrošina attiecīgi vismaz virsmas aktīvo vielu vai fosfora atdalīšanu.";

1.11. svītrot 15. punktu;

1.12. izteikt 19. punktu šādā redakcijā:

"19. Nolietotas riepas nodod atkritumu apsaimniekošanas komersantam, kurš ir saņēmis piesārņojošas darbības atļauju atkritumu pārstrādei vai reģenerācijai atbilstoši normatīvajiem aktiem par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošas darbības veikšanai, vai atļauju atkritumu apsaimniekošanai atbilstoši normatīvajiem aktiem par atkritumu apsaimniekošanu.";

1.13. aizstāt 20. punktā vārdus "vides valsts inspektora" ar vārdiem "valsts vides inspektora";

1.14. izteikt 21. punktu šādā redakcijā:

"21. Bīstamo atkritumu uzskaiti veic atbilstoši normatīvajiem aktiem par atkritumu pārvadājumu uzskaiti.";

1.15. papildināt noteikumus ar 22.4. apakšpunktu šādā redakcijā:

"22.4. izmantoto mazgāšanas un vaskošanas līdzekļu patēriņš.";

1.16. aizstāt 23. un 24. punktā vārdus "vides valsts inspektors" (attiecīgā skaitlī un locījumā) ar vārdiem "valsts vides inspektors" (attiecīgā skaitlī un locījumā).

2. Šo noteikumu 1.8., 1.9. un 1.10. apakšpunkts stājas spēkā 2024. gada 1. janvārī.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs